ལྗང་བུ་ནི་རྩོད་མེད་ཀྱི་སྙན་ངག་མཁན་གྲགས་ཅན་ཙམ་དུ་མ་ཟད།བོད་ཀྱི་མི་རབས་གསར་བའི་སྤྱི་ཚོགས་ཁྲོད་རང་མོས་སྙན་ངག་གིས་ཇི་ལྟར་ཁོར་ཡུག་གི་སྣང་བརྙན་ཚུར་ལེན་དང་།རང་གི་ཚོར་འགྱུ་གསོན་འབྲི་བྱེད་པའི་ཐབས་ལམ་སྟོན་མཁན་གྱི་དེད་དཔོན་གཉིས་པ་དེ་ཆགས་ཡོད།དེའི་ཐད་མཁས་དབང་དོན་གྲུབ་རྒྱལ་དེད་དཔོན་དང་པོ་དེ་ཡིན་པ་བཤད་ཅི་ལ་དགོས།མ་གཞི་ནས་མཁས་པ་ནས་བླུན་པོ་ཚུན་ཆད་ལ་རང་གི་རིགས་ཞེན་ལ་དུངས་པ་རེ་ངེས་པར་དུ་ཡོད་དབང་གིས་མཁས་དབང་ལྗང་བུས་རང་གི་རིགས་རྒྱུད་མཆེད་ཁུངས་ལ་ཤ་ཞེན་བྱས་པར་ཉེས་པ་ཅི་ཡོད།དཔེར་ན།ཨ་མདོ་བ་ཞིག་གིས་རང་ཉིད་ཨ་མདོ་ཡིན་དབང་གིས་ཨ་མདོའི་ཞེན་ཁོག་བཟུང་ན་དེ་ཡང་ཉེས་པར་བགྲང་ངམ་ཅི།གང་ལྟར་བཤད་འདོད་པ་ནི།བཙན་བྱོལ་སྤྱི་ཚོགས་ནང་ལྗང་བུ་སོགས་བོད་ནང་གི་སྙན་ངག་མཁན་རྣམས་སྲང་ལ་འཇལ་ཐུབ་པའི་མི་སྣ་ནི་ཉིན་མོའི་སྐར་མའི་མཆེད་ཟླར་ཟད་དོ།།